Lavrentia Harasymiv

Levkadia Illivna Harasymiv (; Rudnyky, 1911ko irailaren 30a – Kharsk, 1952ko abuztuaren 28a) ukrainar moja katolikoa izan zen, Lavrentia () erlijio-izena zuena.

 Bizitza 
Levkadia Harasymiv 1911ko irailaren 30ean jaio zen Rudnyky herrian. 1919an eskolan ikasten hasi zen, baina lau urteren buruan ikasketak utzi zituen.  

1931an San Jose kongregazioan sartu zen. 1932ko irailaren 8an abitua jantzi zuen eta 1933an lehen botoak eman zituen. 1938an Khyriv herrira joan zen Olimpia Bida mojarekin batera.   

1950ean NKVDk atxilotu eta Tomsk oblastera bidali zuen bizitzera. Iritsi zenean tuberkulosiak jota zegoen eta familia bakarrak bizilekua eman zion. Han elbarri zegoen gizon batekin bizi zen gela berean, pantaila-horma batek bereizita. Ez zuen arreta mediko egokirik jaso, eta 1952ko abuztuaren 28an hil zen Kharsk herrian.  

 Beatifikazioa 
2001eko ekainaren 27an Joan Paulo II.a aita santuak dohatsu izendatu zuen. Beatifikazioa bizantziar errituaren arabera ospatu zen Lviven.  

 Erreferentziak 

 Kanpo estekak 

Kategoria:Ukrainako katolikoak
Kategoria:Mojak
Kategoria:Martiri kristauak
Kategoria:Dohatsuak
Kategoria:Joan Paulo II.ak dohatsu izendatutakoak